કેરળમાં કયારેય હિન્દુ મુસ્લિમ લડતા નથી તે વાત કરતો રહ્યો આઠમા દિવસે અમારે અમદાવાદ પરત આવવાનું હતું તે અમને છોડવા કોચીન એરપોર્ટ આવ્યો, કોચીન એરપોર્ટ ઉપર મેં પૈસા કાઢી કહ્યું કંનન તારી બસનો ગ્લાસ રીપેર કરાવી લેજે, તેમ કહી મેં પૈસા તેની તરફ ધર્યા તેણે મને કહ્યું સાહેબ મેં કંપનીમાં ફોન કરી ગ્લાસનો ખર્ચ પુછયો કંપનીના મેનેજરે કહ્યું ગ્લાસ 1200 રૂપિયાનો આવશે એટલે તમે મને 3500 નહીં 1200 જ આપો, મને આશ્ચર્ય થયું કંનને મને આ ના કહ્યું હોત તો હું તેને 3500 આપવાનો જ હતો, પણ તેની પ્રમાણિકતા હ્રદયને સ્પર્શી જાય તેવી હતી.